Úradný vestník L 195 , 04/08/1993 S. 0020 - 0021

Fínske špeciálne vydanie: Kapitola 2 Zväzok 9 S. 0153

Švédske špeciálne vydanie: Kapitola 2 Zväzok 9 S. 0153



Nariadenie Komisie (EHS) č. 2174/93 z 2. augusta 1993 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 1969/93 [2], najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia týkajúce sa zatrieďovania tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá interpretácie kombinovanej nomenklatúry a tieto pravidlá sa taktiež vzťahujú na každú inú nomenklatúru, ktorá je na nej úplne alebo sčasti založená alebo ktorá do nej dopĺňa ďalšie členenie a ktorá sa zavádza osobitnými ustanoveniami spoločenstva, so zreteľom na uplatňovanie sadzobných a iných opatrení týkajúcich sa obchodovania s tovarom; keďže podľa uvedených všeobecných pravidiel sa tovar opísaný v stĺpci 1 tabuľky, ktorá tvorí prílohu k tomuto nariadeniu, musí zatriediť do príslušných číselných znakov KN uvedených v stĺpci 2, na základe odôvodnení uvedených v stĺpci 3; keďže je vhodné, aby, s výhradou opatrení platných na území spoločenstva, ktoré sa týkajú dvojitého kontrolného systému a prednostného a spätného dohľadu spoločenstva nad textilnými výrobkami pri ich dovoze na územie spoločenstva, mohol držiteľ naďalej používať záväzné sadzobné informácie o zatrieďovaní tovaru do kombinovanej nomenklatúry vydané colnými orgánmi členských štátov, ktoré už nie sú v súlade s ustanoveniami tohto nariadenia, v súlade s článkom 6 nariadenia Komisie (EHS) č. 3796/90 [3], naposledy zmeneného a doplneného nariadením (EHS) č. 2674/92 [4], a to počas určitého obdobia, ak držite ľuzatvoril zmluvu tak, ako sa uvádza v písmene a) alebo b) druhého pododseku článku 14 ods. 3 nariadenia Rady (EHS) č. 1715/90 [5]; keďže opatrenia stanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov KN uvedených v stĺpci 2 danej tabuľky. Článok 2 S výhradou opatrení platných na území spoločenstva, ktoré sa týkajú dvojitého kontrolného systému a prednostného a spätného dohľadu spoločenstva nad textilnými výrobkami pri ich dovoze na územie spoločenstva, môže držiteľ naďalej používať záväzné sadzobné informácie o zatrieďovaní tovaru do kombinovanej nomenklatúry vydané colnými orgánmi členských štátov, ktoré nie sú v súlade s ustanoveniami tohto nariadenia, v súlade s článkom 6 nariadenia (EHS) č. 3796/90, a to počas obdobia 60 dní odo dňa, v ktorý sa začne uplatňovať toto nariadenie, ak držiteľ uzatvoril zmluvu tak, ako sa uvádza v písmene a) alebo b) druhého pododseku článku 14 nariadenia (EHS) č. 1715/90. Článok 3 Toto nariadenie nadobúda účinnosť 21. deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. augusta 1993 Za Komisiu René Steichen člen Komisie [1] Ú. v. ES L 256, 7.9.1987, s. 1. [2] Ú. v. ES L 180, 23.7.1993, s. 9. [3] Ú. v. ES L 365, 28.12.1990, s. 17. [4] Ú. v. ES L 271, 16.9.1992, s. 5. [5] Ú. v. ES L 160, 26.6.1990, s. 1. -------------------------------------------------- PRÍLOHA Opis tovaru | Zatriedenie (číselný znak KN) | Odôvodnenie | (1) | (2) | (3) | Násobná (zosúkaná) priadza, bielená, zo syntetických strižových vlákien (100 % polyester), s konečným zákrutom Z, apretovaná, na podložke, s hmotnosťou, vrátane podložky, 1200 gramov. | 55092210 | Zatriedenie je určené ustanoveniami všeobecných pravidiel 1 až 6 interpretácie kombinovanej nomenklatúry, poznámkami 4 a 5 k triede XI a znením číselných znakov KN 5509, 550922 a 55092210. Taktiež pozri vysvetlivky k harmonizovanému systému, trieda XI, všeobecné, oddiel I. časť B. bod 4 a k položke č. 55.08. Priadzu nemožno zatriediť do položky 5508, keďže vymedzenie v poznámke 5 k triede XI sa týka aj výrazu "šijacia niť" v znení číselného znaku 5509. | --------------------------------------------------